b'\n_START_ARTICLE_\nIzidor Urban\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nIzidor Urban\xc4\x8di\xc4\x8d se je leta 1947 vpisal na Akademijo za likovno umetnost v Ljubljani in diplomiral v letu 1951. \xc5\xa0tudij je nato nadaljeval na specialki za slikarstvo in jo pri profesorju Gabrijelu Stupici kon\xc4\x8dal leta 1953. \xc5\xa0tudijsko se je izpopolnjeval tudi tujini, in sicer v Franciji (1955) in Italiji (1956)._NEWLINE_Kot likovni pedagog je na \xc5\xa1olah pou\xc4\x8deval u\xc4\x8dence v Zagorju ob Savi in v Polju pri Ljubljani ter dolga leta dijake na Srednji aran\xc5\xbeerski \xc5\xa1oli v Ljubljani. Deloval je tudi na univerzi za tretje \xc5\xbeivljenjsko obdobje. Sodeloval je na \xc5\xa1tevilnih slikarskih in kiparskih kolonijah doma in v tujini. Poleg slikarstva se je ukvarjal tudi s kiparstvom in grafiko.\n_START_SECTION_\nRazstave\n_START_PARAGRAPH_\nPo letu 1980 je Izidor Urban\xc4\x8di\xc4\x8d precej razstavljal na razstavah preglednega zna\xc4\x8daja; leta 1981 so v Be\xc5\xbeigrajski galeriji v Ljubljani pripravili retrospektivno razstavo mojstrovih malih slik, ki jo je spremljal razstavni katalog s tekstom Aleksandra Bassina. V isti galeriji je bila leta 1990 na ogled jubilejna razstava, ob kateri je iz\xc5\xa1el katalog s tekstom F. Zalazarja, ter leta 1997 \xc5\xa1e pregledna razstava Urban\xc4\x8di\xc4\x8devega slikarstva in kiparstva, za katero je tekst znova prispeval A. Bassin.'